
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: S/613-12/2016
Előterjesztést készítette: dr. Tóth Krisztina jegyző
Előterjesztés elkészítésének időpontja: 2016. február 11.
Előterjesztést véleményezi: PVB
Döntés módja: nyílt szavazás, egyszerű szótöbbség 
Mellékletek: szerződéstervezetek
E L Ő T E R J E S Z T É S

Sülysáp Város Önkormányzata Képviselő-testületének
2016. február 18-án tartandó munkaterv szerinti ülésére

10. napirendhez

Tárgy:
Szennyvízközmű üzemeltetésére vonatkozó bérleti-üzemeltetési szerződések jóváhagyása
Tisztelt Képviselő-testület!
Településünkön, csakúgy, mint a környező településeken a Tiszamenti Regionális Vízművek Zrt. (TRV) üzemelteti az ivóvíz közműrendszert. 
Miután a szennyvízcsatorna-rendszer is elkészült, arra is meg kell kötni a szerződést. Egészen pontosan öt darab bérleti-üzemeltetési szerződésről van szó, mivel az öt tisztítóhoz tartozó rendszerek nincsenek összeköttetésben, tehát külön kezelendők.

A TRV a víziközmű-szolgáltatásról szóló 2011. évi CCIX. törvény (Vtv.) 16. § (6) bekezdésében foglaltaknak megfelel.

A most előterjesztett tervezetek hosszas tárgyalás eredményeként jöttek létre, és miután az önkormányzatok rendelkeznek 1-1 db 10.000,-Ft névértékű törzsrészvénnyel, pályázati eljárás lefolytatása nélkül megköthetők. 
Kérem a szerződések áttanulmányozását és jóváhagyását.
…/2016. (II. 18.) ÖKT határozati javaslat

Sülysáp Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 13. § (1) 21. pontja, valamint a víziközmű-szolgáltatásról szóló 2011. évi CCIX. törvény 1. § (1) c) pontja és IV. Fejezete alapján 

1./ a Tiszamenti Regionális Vízművek Zártkörűen működő Részvénytársasággal (székhely: 5000 Szolnok, Kossuth L. u. 5., cégjegyzékszáma: Cg.16-10-001558, adószáma: 11265832-2-16, statisztikai számjele: 11265832360011416, képviseletében eljár: Hajdú Gábor vezérigazgató) kötendő, a Nagykáta, a Szentlőrinckáta, a Tápiószele, a Sülysáp, illetve a Tápiószentmárton központú szennyvízhálózatra vonatkozó „Bérleti-üzemeltetési szerződés közműves szennyvízelvezetés és -tisztítás szolgáltatásra” tárgyú szerződéseket jóváhagyja,

2./ felhatalmazza a polgármestert a szerződések aláírására.
Határidő: 2016. február 29.
Felelős: polgármester

Sülysáp, 2016. február 11.


Horinka László s.k.

